Hond-sleep: Man weer in hofGina. Foto: Knysna-dierekliniek/Facebook Die saak teen Petrus Meyer (65) is tot 14 Augustus uitgestel sodat hy met sy regsverteenwoordiger kan konsulteer, het distriksaanklaer Johan Engelbrecht gesê. Meyer is tydens sy vorige verskyning op 17 Junie op waarskuwing vrygelaat. Twee inwoners van Brenton-on-Lake het aanklagte van dieremishandeling teen Meyer aanhangig gemaak na die voorval wat glo op 12 Junie plaasgevind het. Die voorval het na bewering in Galjoenstraat plaasgevind. The Star het vroeër berig daar was ‘n tou om die hond se nek vasgebind. Volgens die berig was die eienaar glo kwaad omdat die hond uit die erf ontsnap het. Die hond is na die Knysna-dierekliniek geneem vir behandeling. Die Knysna-dierekliniek het vroeër gesê die hond, Gina, sal waarskynlik ten volle herstel.